cyanic-selkie/wikianc huggingface dataset:
Նազիր Կաժարով
Ակումբային
Ֆուտբոլով զբաղվել սկսել է Նարտկալայի ՄՊՄԴ-ում Փաշա Ռամազանովիչ Աղաբալիևի ղեկավարությամբ։ 14 տարեկան հասակում ընդգրկվել է «Արուան» տեղական ակումբի կազմում, որը հանդես էր գալիս Ռուսաստանի առաջնության երրորդ դիվիզիոնում։ Այդտեղից մարզիչներ Ասլանբեկ Խանցևի և Վլադիմիր Կուրաշինովի խորհրդով տեղափոխվել է մոսկովյան «Լոկոմոտիվ» ակումբի դպրոց ։ Նա չի կարողացել ամրապնդել իր տեղը «երկաթուղայինների» կազմում և ուսումնառության ավարտին շարունակել է կարիերան Կալուգայի «Լոկոմոտիվում», բայց երկու ամիս անց դուրս է եկել թիմից ակումբի ղեկավարության հետ ընդհարման պատճառով ։ 2005 թվականի ամռանը միացել է երկրորդ դվիզիոնում հանդես եկող «Սպորտակադեմակումբին», որտեղ անցկացրել է 27 խաղ՝ խփելով 10 գոլ։  Արժանացել է Մարսելի «Օլիմպիկ» ակումբի մարզչական շտաբի ուշադրությանը և 2006 թվականին ստաժավորում անցել Ֆրանսիայում։ 2007 թվականի ամռանը ավարտվել է «Սպորտակադեմակումբի» հետ պայմանագրի ժամկետը, և նա տեղափոխվել է Նալչիկի «Սպարտակ» ակումբ։ Ռուսաստանի Պրեմիեր-լիգայում նորամուտը կատարել է օգոստոսի 5-ին՝ մասնակցելով 19-րդ տուրի՝ ԲԿՄԱ-ի դեմ տնային խաղին ։ «Սպարտակ» ակումբի կազմում իր առաջին գոլը խփել է 20 օր անց՝ օգոստոսի 26-ին կայացած «Դինամո» ակումբի դեմ խաղում ։ 2009 մրցաշրջանի առաջին կեսը վարձավճարով անցկացրել է Մախաչկալայի «Անժի» ակումբում, որտեղ գոլ է խփել առաջին իսկ խաղում՝ գրավելով «Նիժնի Նովգորոդի» դարպասը , սակայն  դրանից հետո հիմնականում դուրս է եկել փոխարինման և այլևս աչքի չի ընկել՝ ընդհանուր առմամբ ակումբում անցկացնելով 13 հանդիպում։ 2009 թվականի օգոստոսին վերադարձել է Նալչիկ, որտեղ մինչև մրցաշրջանի ավարտը հանդես է եկել երիտասարդական կազմերի առաջնությունում։ 2010 թվականի մրցաշրջանն անցկացրել է Աստրախանի «Վոլգար» ակումբում, խաղացել է 27 խաղ և խփել 3 գոլ։ 2011 թվականի մարտին վերադարձել է «Սպարտակ Նալչիկ» ։ Հուլիսի 17-ին Ռուսաստանի գավաթի խաղարկության 1/16 եզրափակչի՝ Վլադիմիրի «Տորպեդո» ակումբի դեմ խաղում կանխամտածված կերպով հետևից ոտքով խփել է Վալերի Մալիշևին, ինչից հետո հեռացվել է դաշտից  ։ Հետագայում որակազրկվել է գավաթային չորս խաղերով։
Հավաքականում
Խաղացել է Ռուսաստանի երիտասարդական հավաքականում, որի կազմում անցկացրել է 5 խաղ՝ խփելով 1 գոլ։
Ելույթների վիճակագրություն
(2011 թվականի հուլիսի 18-ի դրությամբ)
Արտաքին հղումներ
Կատեգորիա:Ռուս ֆուտբոլիստներ Կատեգորիա:Սպարտակ Նալչիկի ֆուտբոլիստներ Կատեգորիա:Անժիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Փոխադարձ ուսուցում
Փոխադարձ ուսուցում, Բելլ–Լանքաստերյան համակարգ, ուսուցման մեթոդների և կազմակերպման համակարգ տարրական դպրոցում, ըստ որի ավագ և ուսման առավել առաջավոր աշակերտները (մոնիթորները) ուսուցիչների ղեկավարությամբ պարապմունքներ են անցկացնում մյուսների հետ։ Փոխադարձ ուսուցման մեթոդը իրարից անկախ մշակել են անգլիացի մանկավարժ էնդրյու Բելը (1753–1832 թթ.) և Ջոզեֆ Լանքաստերը (1776 կամ 1778–1838 թթ.)։ Փոխադարձ ուսուցում կիրառվել է Հնդկաստանում, ապա, 19–րդ դարի սկզբին, լայն տարածում ստացել մի շարք երկրներում (ԱՄՆ, Ֆրանսիա, Բելգիա և այլն)։ Ռուսաստանում փոխադարձ ուսուցման դպրոցներ են բացվել 1818 թվականից սկսած, որոնք լայն տարածում չեն ստացել։
Եկատերինովկա (գյուղ, Սինգիլեևսկի շրջան)
Եկատերինովկա (Екатериновка), գյուղ Ռուսաստանի Ուլյանովսկի մարզի Սինգիլեևսկի շրջանի կազմում։
Կունիլինգուս
Կունիլինգուս (cunnus), օրալ սեքսի տեսակ, կնոջ սեռական գրգռում՝ ամոթույքի և կլիտորի վրա բերանով, լեզվով և ատամներով ազդեցությամբ։ Կունիլինգուսի առավել տարածված ձևերն՝ համբուրելն ու ծծելն են։
Նախկինում համարվում էր, որ կունիլինգուսով զբաղվում են միայն մարդիկ, բայց հետո այն հայտնաբերվել է նաև այլ կենդանիների, օրինակ՝ չղջիկների մոտ։
Կենսաբանական նշանակություն
Կունիլինգուսը մտնում է չղջիկների տիպիկ սեռական ակտիվության մեջ և սկսում, ինչպես նաև ավարտում է զուգավորումը։ Այն կարևոր է, քանի որ գրգռում է էգին, և ավելի է երկարացնում նախնական քնքշանքը, որը կհաջորդվի ավելի երկար սեռական հարաբերությամբ։
Մադուրայ հնդկական քաղաքի համալսարանի Մարիմուտու Գանապատիի ղեկավարությամբ կենսաբանները եկան այն կարծիքի, որ արուները կարող են այդ կերպ մարմնից հեռացնել նախկին սեքսուալ գործընկերների թողած սպերմատոզոիդները։
Սակայն հետկոիտալ քնքշանքները շատ ավելի երկար են, քան նախորդները, և դրանց գործնական իմաստը մնում է անհասկանալի, քանի որ արուները ռիսկի են դիմում հեռացնել նաև սեփական սպերմատոզոիդները։
Կունիլինգուս մարդու մոտ
Կունիլինգուսի ժամանակ կարող են փոխանցվել տարբեր վարակիչ և վեներական հիվանդությունների հարուցիչներ, ինչպիսիք են սիֆիլիսը, հեպատիտը, հերպեսը և այլն։ Հիվանդություններից պաշտպանելու համար կարող են օգտագործվել լատեքսային անձեռոցիկներ։
Տեխնիկա
Ինչպես ամեն ինչ, ինչ վերաբերում է սեռական կյանքին, կունիլինգուսի տեխնիկանները և նրանց մասին տպավորությունները շատ տարբեր են ։ Կլիտորը առավել գրեթե բոլոր կանանց մարմնի էրոտիկ զգայուն մասն է, այն կարող է լինել ոչ շատ զգայուն՝ նուրբ խթանման վրա, հատկապես գրգռման վաղ փուլերում։ Շիր Հայթը նշում է, որ կանանց մեծ մասը կունիլինգուսի ժամանակ կլիտորի խթանմամբ հեշտությամբ հասնում է օրգազմի։ Որոշ սեքսի դասագրքեր խորհուրդ են տալիս սկսել դանդաղ և նուրբ սեռական շուրթերի և ամբողջ սեռական օրգանների տարածքի քնքշանքով։ Որպեսզի դա անել, դուք կարող եք օգտագործել լեզվի առջևի կամ ստորին մասը, ինչպես նաև քիթը, կզակը և շուրթերը։ Շարժումները կարող են լինել դանդաղ կամ արագ, մշտական կամ քաոսային, կոշտ կամ փափուկ։ Դա լրիվությամբ կախված է գործընկերների նախասիրություններից։ Դուք կարող եք նաև մուտք գործել լարված կամ շարժական լեզվի առջևի մասով։
Կունիլինգուսը կարող է ուղեկցվել մատների կամ էրոտիկ խաղալիքների ներդրմամբ՝ հեշտոցի մեջ, որը թույլ է տալիս միաժամանակ խթանել G կետը, կամ սրբանը<ref name="hsiawod" ։
Արտաքին հղումներ
Կատեգորիա:Սեքսուալ սլենգ Կատեգորիա:Սեռականություն
Ժողովածու (1788)
Ժողովածու (1788), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1788 թվի տակ։ Ձեռագիրը գրվել է 1729 թվականին Կարապետ Պալաթեցի գրիչի կողմից, Կոստանդնուպոլսում։ Ստացողը եղել է Մաղաքիա վարդապետը։ Գրված է թղթի վրա, որը ունի 21X16 սմ չափս։ Ձեռագիրը կազմված է 146 թերթից։ Գրված է միասյուն, երկսյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 121բ ։
Ծանոթագրություններ
Կատեգորիա:Մատենադարանի ձեռագրեր
Յունիոն շրջան (Այովա)
Յունիոն շրջան (Union County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.098 կմ² է, բնակչությունը՝ 12.534 մարդ (2010 թ. տվյալներով)։ Շրջկենտրոնն է Քրեստոն բնակավայրը։ Կազմավորվել է 1851 թ.։
Կատեգորիա:Այովայի շրջաններ
Առստամյան
Առստամյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Պարսկերեն հիմքով ազգանուններ Կատեգորիա:Յան վերջածանցով ազգանուններ
Աքիանե Քրամարիկ
Աքիանե կամ Աքիանե Քրամարիկ (Akiane Kramarik, ), ամերիկյան նկարիչ, բանաստեղծ, պրոդյուսեր, բարերար և մարդասեր։ Համաշխարհային ճանաչում ստացած հրաշամանուկ-նկարիչ։ Նկարել սկսել է չորս տարեկանից՝ տեսիլքների ազդեցությամբ ։ Ամենահայտնի նկարը Աշխարհի իշխան կտավն է , որն ավարտել է ութ տարեկանում։ Այդ տարիքից սկսել է նկարչություն ուսուցանել իր հասակակիցներին։
Ստեղծել է ավելի քան 200 արվեստի գործեր, 800 գրական ստեղծագործություններ, երկու հրատարակված ամենալավ վաճառվող գրքեր և բազմաթիվ հրատարակություններ։ Հանդես է եկել է հարյուրավոր ռադիոհաղորդումներում, վավերագրական ֆիլմերում, ինչպիսիք են՝ Miracle Detectives, Superhuman Geniuses, Indigo (2003), Painting the Impossible (2017) ու հեռուստատեսության առաջատար զրույց-հանդեսներում, ինչպիսիք են՝ «Oprah Winfrey Show», «World News Tonight», «Good Morning America», CNN-ի «Glenn Beck Show», «The View», «Fox News» և այլն։
Happy (երգ, Ֆարել Վիլյամս)
«Happy», ամերիկացի երգիչ Ֆարել Վիլյամսի երկրորդ GIRL ստուդիական ալբոմի առաջին սինգլը՝ թողարկված 2013 թվականի նոյեմբերի 21-ին։ Ստեղծագործությունը գլխավորել է Ավստրալիայի, Բելգիայի, Գերմանիայի, Իռլանդիայի, Նոր Զելանդիայի, Ֆրանսիայի երաժշտական հիթ-շքերթները։ 2013 թվականի դեկտեմբերին այն դարձավ երգչի երրորդ հիթը UK Singles Chart-ում, որը գլխավորել է չարթը, իսկ հաջորդ տարվա փետրվարի վերջին երգը գլխավորում էր Billboard Hot 100 չարթը։ 2014 թվականին երգն արժանացավ «Գրեմմի» մրցանակի՝ «լավագույն սոլո փոփ կատարում» անվանակարգում։
Աքիանե Քրամարիկ
Ճանաչման արժանացել է ինը տարեկանում՝ Օփրայի շոուին մասնակցելուց հետո ։ Ֆորելի ակադեմիային կից Աքիանե արվեստի դպրոցի համահիմնադիրն է ։
Happy (երգ, Ֆարել Վիլյամս)
Պատմություն
Սինգլը թողարկվել է 2013 թվականի նոյեմբերի 21-ին և երաժշտական քննադատների կողմից ստացել դրական արձագանքներ, օրինակ՝ Rolling Stone ամսագիրը։ 2014 թվականին «Happy» երգն արժանացել է Satellite Awards մրցանակի, «լավագույն ֆիլմի երաժշտություն» անվանակարգում (Անճոռնի ես 2) ։ Այնուհետև արժանացել է «Օսկարի»՝ «ֆիլմի լավագույն երաժշտություն» անվանակարգում ։
2013 թվականի երգը Մեծ Բրիտանիայի երաժշտական հիթ-շքերթում զբաղեցրել է առաջին տեղը, վաճառվելով ավելի քան 107 000 օրինակով։ Մեկ տարի անց «Happy» երգը բրիտանական հիթ-շքերթում երրորդն էր, զիջելով միայն Blurred Lines (4 շաբաթ առաջին տեղում, հուլիսին) և «Get Lucky» (4 շաբաթ առաջին տեղում, մայիսին) երգերին ։ Երգը Հոլանդիայի հիթ-շքերթում եղել է առաջին հորիզոնականում ։
2014 թվականին ԱՄՆ-ում երգը վաճառվել էր 6,45 միլիոն օրինակով, իսկ 2015 թվականի ապրիլին ավելի քան 6,9 միլիոն օրինակով ։
Աքիանե Քրամարիկ
Վաղ տարիներ
The Washington Times ամերիկյան օրաթերթին տված հարցազրույցում նա բացատրել է, թե ինչ է նշանակում «Աստծո մասին տեսիլքներ»․
Կրթություն
Աքիանեն նախնական կրթությունը ստացել է եկեղեցու ծխական դպրոցում, բայց հետագայում տնային կրթություն է ստացել։ Նա չունի ակադեմիական կրթություն ։ Իր վրա ունեցած ազդեցությունների և մոտիվացիայի մասին խոսելիս պատմել է եկեղեցական միջավայրի ազդեցության մասին։
Happy (երգ, Ֆարել Վիլյամս)
Հավաստագրեր
!scope="col" colspan="3"|Streaming
Աքիանե Քրամարիկ
Կրթություն
The Washington Times-ին տված հարցազրույցում Աքիանեն իր կրթության մասին խոսելով՝ ասել է, որ քոլեջ հաճախելու ծրագրեր չունի։
Happy (երգ, Ֆարել Վիլյամս)
Արտաքին հղումներ
Կատեգորիա:2013 սինգլներ Կատեգորիա:Billboard Hot 100 գլխավորած սինգլներ Կատեգորիա:2013 երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Աքիանե Քրամարիկ
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի գրողներ Կատեգորիա:Հրաշամանուկներ Կատեգորիա:Ամերիկացի բանաստեղծներ Կատեգորիա:Ամերիկացի պրոդյուսերներ Կատեգորիա:Ամերիկացի բարերարներ
Կրապիվինցի (գյուղ, Ռոմնիի շրջան)
Կրապիվինցի (Кропивинці), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Կրապիվինցի գյուղում բնակվում էր 82 մարդ։
Ռուսա Ա
Ռուսա Ա (ծ. թ. անհայտ մ.թ.ա. մոտ 765 - մ.թ.ա. 714), Վանի թագավորության թագավոր մ.թ.ա. մոտ 735-ից։ Սարդուրի Բ-ի որդին և հաջորդը։
Կառավարման սկզբնական շրջանում Ռուսա Ա-ն զբաղվում է երկրի ներքին կյանքին վերաբերող հարցերով։ Նա ցանկանում էր ուժեղացնել թագավորական իշխանությունը և այդ նպատակով փոխարքայությունները մասնատում է։ Շուտով նաև սահմանափակում է նրանց իրավունքները և հասցնում նվազագույնի։
Ռուսա Ա-ն հանձն է առնում երկրի մայրաքաղաքը Տուշպայից Ռուսախինիլի տեղափոխելուն։ Մայրաքաղաքի տեղափոխման հիմնական պատճառը Թիգլաթպալասարի կողմից Տուշպային պատճառած ավերածություններն էին։
Ռուսա Ա-ն ցանկանում էր փոփոխություններ կատարել նաև արտաքին քաղաքականության մեջ։ Դեռ մ․թ․ա․8-րդ դարի 30-20-ական թվականներին տարածաշրջանում գերիշխող էր Թիգլաթպալասար Գ-ը, իսկ Ռուսա Ա-ին ոչինչ չէր մնում․ սպասել և խելամտորեն գործել իր համար բարենպաստ ժամանակ։ Դա նշանակում էր, որ Ռուսա Ա-ի ձեռքերը կապված էին երկրի հարավային հատվածներում, սակայն հյուսիս ծավալվելու համար ոչինչ կանգնած չէր նրա ճանապարհին ։ Ռուսա Ա-ն ընդարձակում է պետության սահմանները, հատկապես հյուսիս-արևելքում (Սևանի ավազան) և հարավ-արևելքում՝ (Ուրմիայի հյուսիսային ավազան)։ Սևանա լճի շրջանում Ռուսա Ա-ն ցանկանում էր վերականգնել նախկին դիրքերը և նաև գրավել ուրիշ տարածքներ։ Նրան հաջողվում է հնազանդեցնել Սևանա լճի արևմտյան և հարավային ավազանում գտնվող երկրներին, որոնք դեռ Սարդուրի Բ-ի ժամանակ ենթարկվում էին թագավորությանը և տարածվել նաև «լճից այն կողմ», որը նշանակում էր իր տարածքին միացնել լճի արևելյան ափերի լեռնային 19 երկրներին ։
Երկրի հարավում կրած անհաջողությունները Ռուսա Ա-ն փորձում էր մեղմացնել հյուսիսում նոր տարածքներ գրավելով, պաշտպանական ամրություններ կառուցելով և հարկահանություններ իրականացնելով։ Նրա կառուցած պաշտպանական ամրոցների մնացորդները հայտնաբերվել են Սևանա լճի արևմտյան և հարավային հատվածներում։
Ներքին դրությունը վերականգնելուց և հյուսիսային հատվածում նվաճումներ կատարելուց հետո Ռուսա Ա-ն հետաքրքրություն էր ցուցաբերում հարավ-արևելյան հատվածների նկատմամբ, հատկապես՝ Արդինի-Մուսասիրի։
Մ․թ․ա․ 727 թվականին Ասորեստանում գահը անցավ Սալմանասար Ե-ին, ում հիմնական խնդիրը երկրի ներքին գործերն էր և հատկապես Բաբելոնի խնդիրը։ Ծանր էր Ասորեստանի համար տվյալ ժամանակահատվածում և բազմաթիվ ապստամբություններից հետո Սալմանասար Ե-ի դեմ դավադրություն կազմակերպվեց և մ․թ․ա․ 722 թվականին նրան սպանեցին, իսկ գահը անցավ Սարգոն Բ-ին։
Ասորեստանում տիրող խառնակ իրավիճակից օգտվելով՝ Ռուսա Ա-ն կարողանում է ռազմական հաջողությունների հասնել երկրի հարավում։ Այդ հաջողությունների մասին են վկայում Թոփուզավայի ասսուրա-ուրարտական երկլեզվյան արձանագրությունները։ Ըստ այդ աղբյուրի Ռուսա Ա-ն պահպանում է իր դիրքերը երկրի հարավում և Արդինի-Մուսասիրում։ Այստեղ նա կառուցում է պաշտամունքային բնույթի կառույցներ, իր բանակը համալրում է Մուսասիրի թագավոր Ուրզանայի մարտակառքերով ու զորքերով։ Դրանից հետո նա շարժվում է «Ասորեստանի լեռները», մեծ կորուստներ պատճառում հակառակորդին և իր հաղթանակի պատվին Մուսասիրում տոնախմբություն կազմակերպում և զոհեր մատուցում ։
Սակայն իրավիճակը կտրուկ փոխվում է Սարգոնի գահակալությունից հետո։ Մինչև հիմնական արշավանքի սկիզբը Սարգոնը հետախույզների միջոցով փորձում է հասկանալ Ուրարտուի ներքին իրավիճակը։ Հենց այս շրջանի հետախուզական նամակներից տեղեկանում ենք Վանի թագավորության և կիմմերների միջև տեղի ունեցած ռազմական բախման մասին։ Ըստ այդ հաղորդումների Ուրարտական թագավորությանը ենթակա էին Վանա լճից հարավ ընկած Խուբուշկիան և Արդինի-Մուսասիրը։
Գլխավոր հակառակորդի՝ Ասորեստանի դեմ ստեղծել է ռազմաքաղաքական խմբավորումներ։ Ռուսա Ա-ի հետ դաշնակցել են Փռյուգիայի, Կապադովկիայի, Կիլիկիայի, Մելիդի քաղաքական միավորումները, Մանայի թագավորությունը։ Դրանով Ռուսա Ա-ն դժվարին կացության մեջ է դրել Ասորեստանի թագավոր Սարգոն II-ին։ Իրադրությունը փոխվել է, երբ մ.թ.ա. 715-ին Ռուսա Ա-ի զորաբանակը պարտվել է վաչկատուն կիմերներից։ Ռուսա Ա-ի դեմ ապստամբել են (Սարգոն II-ի դրդմամբ) որոշ կուսակալներ ու գավառակալներ։ Ռուսա Ա-ն ճնշել է այդ խռովությունը, սակայն մ.թ.ա. 714-ին Սարգոն II-ը ներխուժել է Վանի թագավորություն, ավերել ու կողոպտել նրա հարավային գավառները։ Պաշտամունքային կենտրոն Մուսասիրի տաճարի կործանումից հետո Ռուսա Ա-ն ինքնասպան է եղել։ Նրա հաջորդը՝ Արգիշտի Բ-ն, վերականգնել է նախկին վիճակը, խափանել Ասորեստանի նվաճողական ծրագրերը ։
Ռուսա Ա-ի արձանագրությունը։ Ռուսա Ա-ին վերաբերվող այդ սեպագիր արձանագրությունը թվագրվում է մ․թ․ա․ 735-714 թվականներով։ Արձանագրությունը գտնվում է Թեյշեբաինի կամ Օձաբերդ հնավայրի հյուսիսային կողմում։ Արձանագրության բարձրությունը 1 մետր է, լայնությունը՝ 1,5 մետր ։ Այս արձանագրության շնորհիվ իմանում ենք, որ նա գրավել է այստեղ գտնվող մի ամրոց, վերակառուցել է այն և անվանել է «Թեյշեբա աստծո քաղաք» ։
Աղբյուրներ
Կատեգորիա:Վանի թագավորության արքաներ Կատեգորիա:Ինքնասպաններ Կատեգորիա:Փոքր Ասիա Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Անա Սելիա Մոտա
Անա Սելիա Մոտա, արգենտինա-ամերիկացի խտացված նյութի ֆիզիկոս՝ մասնագիտացած գերսառը ջերմաստիճանի երևույթների, ներառյալ գերհեղուկների և գերհաղորդիչների վրա։ Շվեյցարիայի Ցյուրիխի տեխնոլոգիական բարձրագույն դպրոցի պատվավոր պրոֆեսոր ։
Կրթություն և կարիերա
Մոտան ծնվել է 1935 թվականին Արգենտինայում։ Նա ԱՄՆ քաղաքացի է ։ Ֆիզիկա է ուսանել Արգենտինայի Բալսեյրո ինստիտուտում, որտեղ 1960 թվականին ստացել է արտոնագիր և դարձել Ջոն Ք. Ուիթլիի դոկտորանտը ։ Նրա հետ կատարած հետազոտությունները վերաբերում են հեղուկ Հելիում-3-ի ջերմունակությանը ։
1967 թվականին՝ դոկտորի կոչում ստանալուց հետո, ութ տարի աշխատել է Սան Դիեգոյի կալիֆոռնիական համալսարանի ֆիզիկայի ամբիոնում և մաքուր և Կիրառական ֆիզիկական գիտությունների ինստիտուտում, այնուհետև ևս հինգ տարի՝ Քյոլնի համալսարանում, նախքան 1980 թվականին Ցյուրիխի տեխնիկական բարձրագույն դպրոցին միանալը, որտեղ եղել է Պինդ վիճակի ֆիզիկայի լաբորատորիայի ավագ գիտաշխատող, պրոֆեսոր և ցածր ջերմաստիճանի ֆիզիկայի հետազոտական խմբի տնօրեն։
Ճանաչում
Մոտան դարձել է Ամերիկյան ֆիզիկական հասարակության (APS) անդամ 1994 թվականին՝ APS-ի խտացված նյութի ֆիզիկայի ամբիոնի կողմից «գերհոսունության և գերհաղորդականության վրա ծայրահեղ ցածր ջերմաստիճաններում աշխատանքի համար» առաջադրվելուց հետո ։
Ծանոթագրություններ
Կատեգորիա:Շվեյցարացի կին ֆիզիկոսներ Կատեգորիա:Ամերիկացի կին ֆիզիկոսներ Կատեգորիա:Արգենտինացի կին ֆիզիկոսներ
Ժողովածու (1328)
Ժողովածու (1328), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1328 թվի տակ։ Ձեռագիրը գրվել է 1278 թվականին Մկրտիչ քահանա գրչի կողմից, Կարբիում։ Ստացողը եղել է Տիրատուր վանահայրը Սաղմոսավանից։ Գրված է թղթի վրա, որը ունի 25.2x16.5 չափս։ Ձեռագիրը կազմված է 338 թերթից։ Գրված է միասյուն բոլորագրով։ Ունի կիսախորան, լուսազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 176ա, 333բ, հետագայի՝ 334բ (1721 թվական) ։
Ծանոթագրություններ
Կատեգորիա:Մատենադարանի ձեռագրեր
Ագարակ Շրզուի
Ագարակ Շրզուի, գյուղ Արևմտյան Հայաստանում, Խարբերդի վիլայեթի Ակնի գավառակում։ Գյուղում բնակվում էին թուրքեր և թուրքախոս հայեր։ Գյուղն այժմ գոյություն չունի ։
Ծանոթագրություններ
Կատեգորիա:Արևմտյան Հայաստանի գյուղեր
Դունաևցի (քաղաք, Ուկրաինա)
2001 թվականի տվյալներով Դունաևցի քաղաքում բնակվում էր 16 448 մարդ։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի քաղաքներ
Աարբուրգ ամրոց
Աարբուրգ ամրոց (Festung Aarburg), պատմական ամրոց Շվեյցարիայի Աարբուրգ քաղաքում՝ Արգաու կանտոնում։ Գտնվում է Աարբուրգ քաղաքից բարձր՝ զառիթափ, ժայռոտ բլրի վրա։ Ամրոցը կառուցվել է միջնադարյան ամրոցի շուրջ, որը վերահսկել է Աարե գետի նեղ հատվածը և ծառայել որպես Աարբուրգի Ֆոգտի նստավայր։ Ամրոցն ընդգրկված է Շվեյցարիայի ազգային պատմական ժառանգության օբյեկտների ցանկում   ։ Ներկայումս այստեղ է գտնվում Kantonale Jugendheim-ը, հաստատություն, որն իրականացնում է երիտասարդության և քաղաքացիական պաշտպանության միջոցառումներ։
Պատմություն
Աարբուրգի ամրոցի կառուցման ամսաթիվը ճշգրիտ սահմանված չէ։ Այնուամենայնիվ, հավանական է, որ այն հիմնադրվել է 1200-ական թվականներին Բյուրոնի կառավարիչների կողմից։ Շենքն առաջին անգամ հիշատակվում է 13-րդ դարի սկզբի տարեգրություններում՝ որպես Ֆրեյբուրգի կոմսերի սեփականություն։ Նոր ամրոցը դարձավ մարզային կենտրոն, որը նախատեսված էր վերահսկելու առևտրային ճանապարհը, որն անցնում էր Աարե գետի երկայնքով՝ հյուսիսից հարավ։ Բացի Ֆոգտից, բերդում տեղակայված էր նաև բարձրագույն դատական ​​մարմինը։ 1299 թվականին Ֆրոյբուրգները կալվածքն ու ամրոցը վաճառվեցին Հաբսբուրգներին։ 1330 թվականից հետո ամրոցում հաստատվել են ստորին ազնվականության ներկայացուցիչ ֆոն Կրիխների տոհմը, որոնք ծառայել են Հաբսբուրգների ընտանիքում։
1415 թվականի ապրիլի 20-ին կարճ պաշարումից հետո Աարբուրգը գրավել է Բեռնի բանակը։ Բեռնի իշխանություններն ամրոցը հատկացրել են Արգաուի մարզի բարձրագույն դատական կարգադրիչին՝ որպես նստավայր։ 15-րդ դարի վերջում և 16-րդ դարում ամրոցը վերակառուցման մի քանի փուլ է անցել։ 1470-ական թվականներին նրա պալատն ամբողջությամբ վերակառուցվել է։ Հետագա փոփոխությունները, որոնք շարունակվել են մինչև 17-րդ դարը (1650-1670-ական թվականներ), հանգեցրել են բարոկկո ոճի մեծ համալիրի ստեղծմանը։ 1666 թվականից բերդում եղել է մշտական ​​կայազոր, իսկ կառավարչին են վստահվել զինվորական հրամանատարի պարտականությունները։ Ամրոցի մի մասը ծառայել է որպես բանտ, որի բանտարկյալները ոչ միայն հանցագործներ են եղել, այլ նաև քաղբանտարկյալներ։ Նրանցից մեկը Ժակ-Բարտոլոմյու Միշելի դե Կրուսն էր՝ Ժնևի հայտնի ռազմական ինժեներ, գիտնական և քարտեզագիր։ Իր քաղաքական հայացքների համար նա ձերբակալվել է 1746 թվականին և տարվել Աարբուրգ, որտեղ նա անցկացրել է իր կյանքի վերջին տարիները։
1798 թվականի մարտի 10-ին ֆրանսիական բանակը առանց կռվի գրավել է բերդը։ 1804 թվականին նորաստեղծ Արգաու կանտոնն իր վերահսկողության տակ է վերցրել ամրոցը։ Սկզբում այդտեղ են գտնվել զինանոցը և զորանոցները։ Այնուհետև, մինչև 1864 թվականը, այն ծառայել է որպես բանտ, այնուհետև դադարել են այն օգտագործել։ 1891 թվականին կանտոնային իշխանությունները որոշում են կայացրել ամրոցում ստեղծել անչափահաս հանցագործների համար ուղղիչ գիշերօթիկ դպրոց։ Երկու տարի անց բացված այդ հաստատությունն իր տեսակի մեջ առաջինն է եղել Շվեյցարիայում։ Աստիճանաբար այդ հաստատության կառավարման համակարգը կարգապահությունից ու պատժից անցել է կրթության։ 1972 թվականին այդ կենտրոնի անունը փոխվել է «Կրթության տուն», իսկ 1989 թվականից այն դարձել է «Երիտասարդության տուն», որն ավելի է համապատասխանել իր փոփոխված կարգավիճակին։
Շինություններ
Նեղ, երկարավուն լեռնաշղթայի վրա կառուցվել է ամրոցի հիմնական կառույցը, որը բաղկացած էր դոնժոնից և 13-րդ դարի աշտարակից։ Դոնժոնի պատերը 3-ից 3,5 մետր (9,8-ից 11,5 ոտնաչափ) հաստություն ունեն և ամբողջությամբ բաղկացած են կրաքարից։ Ներքևի հարկը փորվել է անմիջապես ժայռից։ Վրանանման տանիքը կառուցվել է 1557 թվականին։ 1621-1622 թվականներին ամրոցն ընդլայնվել է դեպի հարավ՝ լրացուցիչ բնակելի տարածքով և աստիճաննավոր աշտարակով ։ Հյուսիսարևելյան և արևմտյան կողմերում մեծ, ուժեղ ամրացված շինություներն են։ Հարավային կողմում գտնվող խցային բլոկը 1954-1955 թվականներին փոխարինվել է կրթական անձնակազմի համար նախատեսված շենքով, սակայն այն կառուցվել է պատմական շինություններին համահունչ։
Ծանոթագրություններ
Կատեգորիա:Շվեյցարիայի դղյակներ Կատեգորիա:Դղյակներ այբբենական կարգով
Էմրե Մոր
Էմրե Մոր (Emre Mor, ), թուրք ֆուտբոլիստ, Դորտմունդի «Բորուսիայի» և Թուրքիայի հավաքականի կիսապաշտպան։ Մասնակցել է 2016 թվականի Եվրոպայի առաջնությանը։
Էմրեն ծնվել է Դանիայում՝ թուրք գաղթականի ընտանիքում ։
Ակումբային կարիերա
Մորը կարիերան սկսել է «Բրյոնսխոյի» և «Լյունգբույի» պատանեկական թիմերում։ 2013 թվականի վերջին մարզվում էր ֆրանսիական «Սենտ Էտիենի» կազմում, սակայն այդպես էլ պայմանագիր չկնքեց ։ 2015 թվականի սկզբին Էմրեն պայմանագիր կնքեց «Նորշելլաննի» հետ, չնայած նրան, որ նրանով հետաքրքրված էին «Մանչեսթեր Յունայթեդը», «Դորտմունդի Բորուսիան», Ամստերդամի «Այաքսը» և «Գալաթասարայը» ։ Նոյեմբերի 28-ին «Ռաններսի» դեմ խաղում նորամուտը նշեց Դանիայի Սուպերլիգայում ։ 2016 թվականի փետրվարի 28-ին «Վիկինգների» դեմ խաղում իր առաջին գոլը խփեց «Նորշելլաննի» կազմում ։
2016 թվականի հունիսի 7-ին Էմրեն պայմանագիր կնքեց Դորտմունդի «Բորուսիայի» հետ։ Տրանսֆերի արժեքը կազմեց 9.5 միլիոն եվրո ։
Կարիերան հավաքականներում
Կարիերայի սկզբում Էմրեն ակտիվորեն հանդես էր գալիս Դանիայի երիտասարդական հավաքականում։ 2016 թվականին Թուրքիայի ֆուտբոլի ֆեդերացիան հրավիրեց նրան հանդես գալու պատմական հայրենիքում։ Այդ տարի էլ իր նորամուտը նշեց ազգային հավաքականի երիտասարդական թիմում։ 2016 թվականի մայիսի 29-ին Չեռնոգորիայի հավաքականի դեմ ընկերական խաղում Մորը իր դեբյուտը նշեց Թուրքիայի հավաքականում՝ 2-րդ խաղակեսում փոխարինման դուրս գալով Ոլկանա Շենի փոխարեն ։
Սոելա (այլ կիրառումներ)
Սոելա կարող է վերաբերել՝
Նիժնի Սարդիկ
Բնակչությունը 2009 թվականին գրանցված տվյալներով կազմում էր 231 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Տույմազինսկի շրջանի բնակավայրեր
(4224) Սուսա
(4224) Սուսա (Susa), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 19-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,91753 ա. մ., առավելագույնը մոտենում է 2,3696 ա. մ. հեռավորության վրա և հեռանում 3,4655 ա. մ. ։ Արեգակի շուրջ մեկ ամբողջական պտույտ է կատարում 1820,21 երկրային օրվա ընթացքում, իր ուղեծրով շարժվելով միջինում 0,197779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,12° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անդրեյ Սեմյոնով
Անդրեյ Սերգեևիչ Սեմյոնով (Андрей Сергеевич Семёнов, ), ռուս ֆուտբոլիստ, Ռուսաստանի ազգային հավաքականի և «Ախմատ» ակումբի պաշտպան։
Կարիերա
Անդրեյ Սեմյոնովը «Սպարտակ» (Մոսկվա) ակումբի օլիմպիական ռեզերվի մանկապատանեկան մարզադպրոցի սան է ։
Ակումբային
Իր պրոֆեսիոնալ կարիրան սկսել է Սարատովի «Սոկոլ» ակումբում։ 2011 թվականի նոյեմբերին Իգոր Շալիմովի կողմից հրավիրվել է մասնակցելու ՖԱԼ հավաքականի խաղին, որի ընթացքում մասնակցել է Իտալիայի Սերիա Բ-ի հավաքականի դեմ ամբողջ խաղին ։
2012 թվականի սեպտեմբերի 6-ին տեղափոխվել է «Ամկար» ակումբ։ Իր նորամուտը կատարել է Ռուսաստանի գավաթի խաղարկության 1/16 եզրափակչում՝ մասնակցելով իր նախկին ակումբի՝ «ԲՄԱ Էներգիայի» դեմ խաղին։ Ռուսաստանի առաջնությունում իր առաջին խաղն անցկացրել է նոյեմբերի 26-ին ընդդեմ «Անժիի»․ հենց այդ խաղում էլ նա խփել է իր առաջին գոլը թիմի կազմում՝ իրացնելով անկյունայինից Ջանլուկա Նիյհոլտի փոխանցումը։
2014 թվականի փետրվարի 4-ին պայմանագիր է կնքել Գրոզնիի «Թերեք» ակումբի հետ ։
Հավաքականում
2014 թվականի փետրվարին ընդգրկվել է Ռուսաստանի ազգային հավաքականի ընդլայնված հայտացուցակում՝ մասնակցելու Հայաստանի դեմ ընկերական խաղին ։ Նույն թվականի մայիսի 12-ին ընդգրկվել է Ռուսաստանի հավաքականի ընդլայնված հայտացուցակում՝ մասնակցելու աշխարհի առաջնությանը Բրազիլիայում։ Իր նորամուտը հավաքականում կատարել է Նորվեգիայի դեմ ընկերական խաղում 2014 թվականի մայիսի 31-ին՝ հանդիպման 74-րդ րոպեին փոխարինելով խաղընկեր Վասիլի Բերեզուցկուն ։
Հունիսի 2-ին հայտնվել է 23 խաղացողներից կազմված վերջնական ցուցակում՝ մասնակցելու 2014 թվականի աշխարհի առաջնությանը, սակայն Բրազիլիայում խաղադաշտ դուրս չի եկել։
Մասնակցել է Ռուսաստանում կայացած 2018 թվականի աշխարհի առաջնությանը։
2018 թվականի նոյեմբերի 5-ին փոխարինման է դուրս եկել Գերմանիայի հավաքականի դեմ կայացած ընկերական հանդիպման ժամանակ։
Ընդհանուր՝ 9 խաղ / 0 գոլ, 5 հաղթանակ, 1 ոչ-ոքի, 3 պարտություն
Արտաքին հղումներ
Կատեգորիա:Ռուս ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2020-ի ֆուտբոլիստներ
Եկատերինովկա (քաղաքատիպ ավան, Եկատերինովսկի շրջան)
Եկատերինովկա (Екатериновка), քաղաքատիպ ավան Ռուսաստանի Սարատովի մարզի Եկատերինովսկի շրջանի կազմում։
Բնակչությունը 2010 թվականին գրանցված տվյալներով կազմում էր 6553 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Սարատովի մարզի Եկատերինովսկի շրջանի բնակավայրեր Կատեգորիա:1871 թվականին հիմնադրված բնակավայրեր
Վան Բուրեն շրջան (Այովա)
Վան Բուրեն շրջան (Van Buren County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.256 կմ² է, բնակչությունը՝ 7.570 մարդ (2010 թ. տվյալներով)։ Շրջկենտրոնն է Կիոսաքուա բնակավայրը։ Կազմավորվել է 1836 թ.։
Կատեգորիա:Այովայի շրջաններ
Ode to Sleep
Ode to Sleep, Twenty One Pilots ամերիկյան դուետի գրած և ձայնագրած երգ։ Երգը ձայնագրվել է խմբի երկրորդ՝ Regional at Best ստուդիական ալբոմի համար, իսկ Fueled by Ramen լեյբլի հետ պայմանագիր կնքելուց հետո վերաձայնագրվել և թողարկվել է խմբի երրորդ՝ Vessel ալբոմի վրա։
Երգը գրել է Թայլեր Ջոզեֆը և թողարկվել է Regional at Best ալբոմի վրա։
Background
Ինչ վերաբերում է երգի ստեղծմանը, Ջոզեֆը պնդում է, որ ինքը չգիտեր «ինչպես է դա տեղի ունեցել» և «ինչի մասին էր նա մտածում երգը գրելիս», բայց գոհ էր վերջնական արդյունքից ։
Թողարկում
Ode to Sleep երգը սկզբում թողարկվեց Twenty One Pilots-ի Regional at Best ալբոմում։ Այնուհետև այն թողարկվեց Three Songs EP մինի ալբոմում Guns for Hands-ի և Migraine-ի հետ։ 2017 թվականին բոլոր երեք երգերը ոսկե հավաստագրում են ստացել ։
Երաժշտական տեսահոլովակ
2014 թվականի դեկտեմբերի 31-ին խումբը թողարկեց Ode To Sleep երգի տեսահոլովակը։ Reel Bear Media-ի ստեղծագործական տնօրեն Մարկ Ք. Էշլեմանի նկարահանած տեսանյութը վերջին երեք տարիների ընթացքում ցուցադրվել է երեք համերգների ժամանակ ։
Տեսահոլովակը այժմ ունի ավելի քան 20 միլիոն դիտում Յություբում ։
Ծանոթագրություններ
Կատեգորիա:2013 սինգլներ Կատեգորիա:2011 սինգլներ Կատեգորիա:Twenty One Pilots խմբի երգեր
Վան ռազմագործողություն
Գործողություն
Եղիա Քեշիշյանի գնդակահարությունից 7 օր հետո ստեղծվում է Եղիա Քեշիշյան անունով մահապարտների ջոկատ։ 1981 թվականի սեպտեմբերի 24-ին չորս հայ երիտասարդներ՝ Վազգեն Սիսլյանը, Արամ Պասմաճյանը, Հակոբ Ջուլֆայանը և Գևորգ Կյուզելյանը, գրավել են Փարիզի թուրքական դեսպանատունը՝ 15 ժամ այնտեղ պահելով ավելի քան 50 պատանդներ։
Դատ
Դատը տեղի ունեցավ Փարիզում։ Դատին մասնակցում էին Ֆրանսիական դիմադրության հերոս Միսաք Մանուշյանի այրին՝ Մելինե Մանուշյանը և հայտնի երգչուհի Լիզ Սարյանը։ «Մեղադրյալներ, ոտքի՛» բառերից հետո ոտքի են կանգնում դատարանում գտնվող բոլոր հայերը։ 1986 թվականին գործողության մասնակիցներից երեքին ազատ են արձակում, իսկ Արամ Պասմաճյանն ինքնասպան է լիում բանտում։
Հետևանքներ
Բանտարկության վերջին տարում Արամ Պասմաճյանը բանտախցում կախեց իրեն, չնայած մինչ այդ երկու անգամ ընկերները կանխել էին նրա նման փորձերը։ Այժմ նա հանգչում է Պեր Լաշեզի գերեզմանոցում՝ Անդրանիկ Օզանյանի մահարձանից ոչ հեռու։ Վազգեն Սիսլյանն ամուսնացավ, ընտանիք կազմեց։ Հակոբ Ջուլֆայանը գաղտնի ոստիկանության մշտական հսկողությունից ձերբազատվելու համար բնակություն հաստատեց Կանադայում, բայց տասներկու տարի անց Կանադայի կառավարությունը բացահայտեց նրա «ահաբեկչական» անցյալը և դուրս վտարեց ընտանիքով հանդերձ։ Նա եկավ Հայաստան։ Գևորգ Գյուզելյանը կազմավորեց «Մեծ Մուրադ» ջոկատն ու մասնակցեց Արցախի ազգային-ազատագրական պատերազմին։ Այժմ նա ապրում է ԱՄՆ-ում։
Աղբյուրներ
Կատեգորիա:ՀԱՀԳԲ-ի ռազմագործողությունները Կատեգորիա:Հայ ազատագրական շարժում
Ռումադամոտ
Ռումադամոտ, գյուղ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Ջուլամերկ քաղաքից 30 կմ հարավ-արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Օրշեդումկա
Օրշեդումկա (Оршедумка), գետ Ռուսաստանում, հոսում է Սանչուրսկի շրջանում Կիրովի մարզում։ Գետաբերանը տեղակայված է Մեծ Կոկշագա գետի աջ ափին՝ 207 կմ հեռավորության վրա։ Գետի երկարությունը 14 կմ է, ավազանի տարածքը 60,8 կմ2։
Գետի ակունքը գտնվում է Լապտևսկի անտառային վայրում, Սանչուրսկայից 26 կմ հյուսիս-արևմուտք։ Գետը հոսում է հարավ-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ադդաքս
Ադդաքս կամ անտիլոպա մենդես, աֆրիկյան այծքաղ, պատկանում է սնամեջ եղջերավորների ընտանիքին։ Կենդանիների նույնանուն ցեղի միակ տեսակն է։ Աֆրիկայի էնդեմիկ կենդանիներից է։
Արտաքին տեսքը
Ամռանը ադդաքսների մորթը ավազասպիտակավորվում է, ձմեռնամուտին դառնում է մոխրագույն-շագանակագույն։ Բուրդը կարճ է և հարթ։ Ականջների, փորի և վերջույթների մոտ առկա են սպիտակ կետեր։ Քթի մոտով անցնում է X-աձև շերտ, ճակատային մասում՝ շագանակագույն մազերի փունջ։ Պարանոցից կախված են երկար մազեր։ Գլուխը և առջևի մասը ավելի մուգ գույն ունեն։ Հակառակ ուղղությամբ գտնվում են բարակ եղջյուրները, մոտավորապես 1,5-3 շրջան, որոնք առկա են ինչպես արուների այնպես էլ էգերի մոտ, 190 սմ-ից ավելի հանդիպում են արու ադդակսների մոտ իսկ 80 սմ էգերի։ Լայն սմբակները ունեն տափակ ներբան, որոնք հետագայում կարող են ընդլայնվել, որը օգնում է կենդանիներին շարժվել անապատով և չընկնել ավազի մեջ։ Մարմնի երկարությունը 150-170 սմ է, ուսերի բարձրությունը 95-115 սմ, պոչի երկարությունը 25-35 սմ։ Արու ադդակսները փոքր-ինչ ավելի բարձր են էգ ադդակսներից։ Մարմնի քաշը 60-125 կգ է։
Տարածվածություն
Նախկինում ադդակսները հանդիպում էին անապատներում, Արևմտյան Սահարայի կիսաանապատներում և Մավրիտանայից Եգիպտոս և Սուդան։ Մեր օրերում նրանց տարածվածությունը կրճատվել է։ Այժմ հանդիպում են մի քանի անապատային տարածքներում Նիգերից հյուսիս-արևելք, Չադի հյուսիսում և կենտրոնում, Մալիի հյուսիս-արևմուտքում, արևելյան Մավրիտանիայում, հարավային Լիբիայում և հարավարևմտյան Սուդանում։ Ադդակսները հանդիպում են ավազոտ և քարքարոտ անապատներում։ Նրանք չեն սահմանափակում տարածքները, թափառում են սննդի որոնման մեջ և հետևում են անձրևին։
Բազմացում
Զուգավորում տեղի է ունենում ամբողջ տարվա ընթացքում, իսկ ծնունդներ լինում են վաղ գարնանը և ձմռանը։ Հղիության հատվածը տևում է 257-264 գիշեր, որից հետո ծնվում է ձագը, որը մի քանի ժամից արդեն կարողանում է քայլել և վազել։ Ինչպես այլ այծքաղների մոտ սրանց մոտ նույնպես ձագի մասին հոգ է տանում էգ ադդակսը։ Երիտասարդ ադդակսները հեռացվում են մորից մեկ տարեկանում։ Արուները հասնում են սեռական հասունության 24 ամսում, իսկ էգերը 2-րդ կամ երրորդ ամռան ժամանակ։ Գերության մեջ կենդանիները կարող են ապրես 25 տարի։
Վարք
Ադդակսները ակտիվանում են երեկոները և լուսաբացի ժամանակ՝ Սահարայի ամենացուրտ պահին։ Նրանք շարժվում են անապատով 5-20 հոգանոց խմբերով, ծեր արուների հետևից։ Ուժեղ քամիներից և վառող արևից խուսափելու նպատակով ադդակսները ոտքերը խրում են ավազի մեջ, որտեղ նրանք հանգստանում են, հիմնականում խոշոր թփերի կամ քարերի մոտ։ Կենդանիները հարմարեցված են տաք արևային պայմաններին շնորհիվ իրենց մարմնի ջերմությունրը բարձրացնելու, որը նվազեցնում է ջրի կորցնելու հավանականությունը։ Արու ադդակսները ստեղծում են իրենց սեփական տարածքենրը, փորձելով պահել այդ տարածքի զուգավորման ապահովությունը։ Կենդանիներն ունեն սեփական սոցիալական հիերարխան, որտեղ ծեր և բարձր կենդանիները կանգնում են ավելի բարձր տեղերում։ Ադդակսները օժտված չեն մեծ արագությամբ այդ իսկ պատճառով շատ հաճախ դառնում են գիշատիչների զոհը։
Սնունդ
Ադդակսները սնվում են խոտերով և ցածրահասակ թփերով։ Նրանք ճանապարհորդում են շատ երկար, որպեսզի գտնեն անապատում հազվադեպ հանդիպող բույսեր։ Բոլոր այծքաղներից ադդակսները միակներն են, ովքեր հարմարեցված են անապատային կյաքնին։ Նրանք իրենց կյանքի մեծ մասն անց են կացնում առանց ջրի, իսկ իրենց անհրաժեշտ ջուրը ստանում են այն բույսերից, որոնցից սնվում են։
Պահպանում
Ադդակսները ծանր և դանդաղաշարժ կենդանիներ են, որի պատճառով մարդկանց համար հեշտ որս են հանդիսանում։ Որսորդությունը անապատներում և այլ տարածքներում պակասեցրեց այս կենդանիների տեսակը։ Միսը և կաշին շատ բարձր էին գնահատավում տեղի բնակիչների կողմից, ովքեր կաշին օգտագործում էին կոշիկ պատրաստելու համար։ Զբոսաշրջիկները նրանց հետևում են տրանսպորտային միջոցներով այնքան ժամանակ, քանի դեռ ադդակսները չեն մահացել կամ ընկել հոգնածությունից։ Այս պահին ադդակսները համարվում են աշխարհում քիչ հանդիպող կաթնասուններից՝ ավելի քիչ քան 250 տեսակից։ Կենդանիները, որոնք այժմ կան զբաղեցնում են իրենց տարածքի ոչ մեծ մասը։ Կենդանիներին անհարաժեշտ պաշտպանությունը դեռևս ապահովված չէ նրանց բնակվելու տարածքների պատճառով։ Կենդանիները հայտնվել է Կարմիր գրքում։ Նրանց գերազանց պահպանման համար պահանջվում է ուսումնասիրել նրանց վարքը, ապրելակերպը և կյանքի ազատության պայմանները, իսկ նրանցից շատերը հայտնի են որպես չենթարկվող կենդանիներ։
Ժողովածու (1315)
Ժողովածու (1315), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1315 թվի տակ։ Ձեռագիրը գրվել է 13-րդ դարում (1265-1272 թվականներին) Հովհաննես արքաեղբայր և Յակոբ գրիչների կողմից։ Ստացողը եղել է Հովհաննես արքաեղբայրը։ Գրված է թղթի վրա, որը ունի 34,5×25 չափս։ Ձեռագիրը կազմված է 451 թերթից։ Գրված է երկսյուն, բոլորագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ սև կտավ։ Հիշատակարաններ գրչի՝ 454բ, ստացողի՝ 1բ, 5բ, 20ա, 360բ, 378բ, հետագայի՝ 4ա (1660 թվական), 5բ (17 դար), կնիք 1բ (1643 թվական, Կարապետ վարդապետ) ։
Ծանոթագրություններ
Կատեգորիա:Մատենադարանի ձեռագրեր
Մինաբե
Մինաբե (みなべ町), Ճապոնիայի Վակայամա պրեֆեկտուրայի Հիդակա գավառում գտնվող ավան։ Ավանի մակերեսը կազմում է 120,26 կմ², բնակչությունը՝ 12 816 մարդ (2014 թվականի օգոստոսի 1-ի տվյալների համաձայն) , բնակչության խտությունը՝ 106,57 մարդ/կմ²։
Աշխարհագրական դիրք
Մինաբե ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Տանաբե քաղաքը և Ինամի ավանը։
Բնակչություն
Ավանի բնակչությունը կազմում է 12 816 մարդ (2014 թվականի օգոստոսի 1-ի տվյալների համաձայն), իսկ խտությունը՝ 106,57 մարդ/կմ²։ Բնակչության թվաքանակի փոփոխությունը՝ 1980-2005 թվականներին.
Սիմվոլիկա
Մինաբե ավանը խորհրդանշող ծառ է համարվում Quercus phillyraeoides-ը, ծաղիկ՝ ճապոնական ծիրանենու ծաղիկը, թռչուն՝ Cettia diphone-ը ։
Արտաքին հղումներ
Կատեգորիա:Ճապոնիայի ավաններ
Բորզովայա
Բորզովայա (Борзова), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1570 թվականին։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Բերխեն (այլ կիրառումներ)
Բերխեն, կարող է վերաբերել՝
Պիրս Բրաուն
Պիրս Էլլիոթթ Բրաուն (Pierce Elliott Brown,), ամերիկացի ֆանտաստ գրող և սցենարիստ ։ Հռչակ է ձեռք բերել իր «Կարմիր ապստամբություն» եռագրությամբ, որի մաս կազմող երեք վեպերն էլ տեղ են գտել Նյու Յորք Թայմսի բեսթսելլերների ցուցակում ։
Կենսագրություն
Պիրս Բրաունը ծնվել է 1988 թվականի հունվարի 28-ին ԱՄՆ-ի Կոլորադո նահանգի Դենվեր քաղաքում։ 2010 թվականին ավարտել է Պեպպերդինյան համալսարանը (Pepperdine University)՝ տնտեսագետի և քաղաքագետի մասնագիտությամբ։ Որոշ ժամանակ աշխատել է NBC և ABC Studios հեռուստաընկերություններում։
2014 թվականին լույս է տեսնում նրա «Կարմիր ապստամբություն» եռագրության առաջին մասը կազմող համանուն վեպը։ Այս ստեղծագործությունը ջերմ ընդունելություն գտավ գրական հասարակության կողմից և արժանացավ դրական գնահատականների։ Վեպում հեղինակը ներկայացնում է մարդկանց կողմից գաղութացված Մարս մոլորակում սոցիալական անհավասարության հետևանքով տեղի ունեցող ապստամբությունը։
Ծանոթագրություններ
Կատեգորիա:Ամերիկացի գրողներ Կատեգորիա:Ֆանտաստ գրողներ Կատեգորիա:Ամերիկացի ֆանտաստ գրողներ Կատեգորիա:Ամերիկացի սցենարիստներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ
Մարտին Օստերդալ
Էրիկ Մարտին Օստերդալ (Erik Martin Österdahl, ), շվեդ պրոդյուսեր, Եվրատեսիլի ղեկավար (2021 թվականից)
Բերխտեսգադեն (այլ կիրառումներ)
Բերխտեսգադեն, կարող է վերաբերել՝
Մարտին Օստերդալ
Կենսագրություն
Որպես գործադիր ղեկավար նա իր դեբյուտը կատարել է Վարշավայում անցկացվող «Մանկական Եվրատեսիլ 2020» երգի մրցույթում, իսկ ավելի ուշ Ռոտերդամի «Եվրատեսիլ 2021» երգի մրցույթում։
Օստերդալ 2013 և 2016 թվականներին եղել է մրցույթի գործադիր պրոդյուսերը, իսկ 2012-2018 թվականներին՝ Եվրատեսիլի մրցավարական խմբի անդամ ։
Աշխատություններ
References
Արտաքին հղումներ
Կատեգորիա:Շվեդ գրողներ Կատեգորիա:Եվրատեսիլ երգի մրցույթ Կատեգորիա:Շվեդ լրագրողներ Կատեգորիա:Ստոկհոլմ քաղաքում ծնվածներ Կատեգորիա:Մանկական Եվրատեսիլ երգի մրցույթ Կատեգորիա:Եվրատեսիլ երգի մրցույթն ըստ տարեթվի Կատեգորիա:Շվեդ դերասաններ Կատեգորիա:Պրոդյուսերներ
Ագարակ Վերին
Ագարակ Վերին, գյուղ Արևմտյան Հայաստանում, Խարբերդի վիլայեթի Ակնի գավառակում։ Թուրքերը գյուղը կոչել են Յուխարի Էգրեկ։
1909 թվականին գյուղն ուներ 42 տուն հան բնակիչ։ Բնակիչները զբաղվում էին երկրագործությամբ և անասնապահությամբ։ 1986 թվականի դրությամբ գյուղում բնակվում են թուրքեր և թրքախոս հայեր ։
Ծանոթագրություններ
Կատեգորիա:Արևմտյան Հայաստանի գյուղեր
Բորիս Առուշանյան
Բորիս Սերգեյի Առուշանյան, վարչաքաղաքական, պետական գործիչ։ Արցախի «Արմենական» կուսակցության նախագահ (1999)։ Հայաստանի ճարտարագիտական ակադեմիայի թղթակից-անդամ (1994)։ ԼՂԻՄ վոլեյբոլի չեմպիոն ։
Կենսագրություն
Բորիս Առուշանյանը ծնվել է 1948 թվականի նոյեմբերին Ասկերանի շրջանի Ռև գյուղում։ 1966 թվականին ավարտել է Ստեփանակերտի թիվ 2 միջնակարգ դպրոցը, 1972 թվականին՝ Մոսկվայի էներգետիկայի ինստիտուտը, 1979 թվականին՝ Ստեփանակերտի մանկավարժական ինստիտուտի երկամյա դասընթացները և 1990 թվականին՝ ԽՍՀՄ Ժողտնտեսության ակադեմիան։ 1972-1990 թվականներին աշխատել է Ստեփանակերտի էլեկտրատեխնիկական գործարանում (1987 թվականից՝ տնօրեն)։ 1988-1990 թվականներին՝ Տնօրենների խորհրդի նախագահ, «Կռունկ» կոմիտեի վարչության անդամ, 1990-1992 թվականներին և 1995 թվականին՝ ՀՀ հատուկ ծրագրերի պետական կոմիտեի փոխնախագահ, 1992 թվականին՝ ԼՂՀ ՊՊԿ նախագահի տեղակալ, 1992-1995 թվականներին՝ ԼՂՀ Նախարարների խորհրդի առաջին փոխնախագահ, 1996 թվականի ապրիլ-սեպտեմբերին՝ ԼՂՀ Աժ նախագահի տեղակալ, 2000-2001 թվականներին՝ Ստեփանակերտի քաղաքապետ, 2001-2002 թվականներին՝ ԼՂՀ տնտեսական և կառուցվածքային բարեփոխումների նախարար, 2002-2004 թվականներին՝ ֆինանսների և էկոնոմիկայի փոխնախարար, 2004 թվականից՝ ԼՂՀ քաղծառայության նախագահ։ Բորիս Առուշանյանը 1992 թվականի հուլիս-սեպտեմբերին և 1993 թվականի փետրվար-մարտին Հռոմում, Մինսկի խմբի շրջանակներում, ղեկավարել է ԼՂՀ պատվիրակությունների աշխատանքները։ ԼՂՀ ԳԽ (Աժ) պատգամավոր (1991-1995 թթ. և 1995-2000 թթ.), ԱԺ ինֆորմացիայի, արտաքին և միջխորհրդարանական հարաբերությունների հանձնաժողովի նախագահ (1998-2000 թթ.)։ 2000 թվականի ապրիլին նշանակվել է Ստեփանակերտի քաղաքապետի պաշտոնակատար, 2001 թվականի նոյեմբերին՝ ԼՂՀ տնտեսական և կառուցվածքային բարեփոխումների նախարար, 2002 թվականի դեկտեմբերին՝ ֆինանսների և էկոնոմիկայի փոխնախարար, 2004 թվականի փետրվարի 14-ից՝ ԼՂՀ քաղաքացիական ծառայության խորհրդի նախագահ ։
Ծանոթագրություններ
Կատեգորիա:Հայ պետական գործիչներ
Ուապելո շրջան (Այովա)
Ուապելո շրջան (Wapello County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.119 կմ² է, բնակչությունը՝ 35.625 մարդ (2010 թ. տվյալներով)։ Շրջկենտրոնն է Օտամուա բնակավայրը։ Կազմավորվել է 1843 թ.։
Կատեգորիա:Այովայի շրջաններ
Զագոլոսնայա
Զագոլոսնայա (Заголосна), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Զագոլոսնայա գյուղում բնակվում էր 66 մարդ։ Բնակավայրը զբաղեցնում է 0,408 կմ² տարածք։ Բնակչության խտությունը կազմում էր 161,76 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Եկատերինովկա (գյուղ, Նովոդուգինսկի շրջան)
Եկատերինովկա (Екатериновка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 42 մարդ։
Առվանյան
Առվանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Շանգրի-Լա
Շանգրի-Լա (Shangri-La) հորինված վայր է, որը նկարագրվել է 1933 թ.-ին բրիտանական հեղինակ Ջեյմս Հիլթոնի «Կորած հորիզոն» վեպում։ Հիլթոնը Շանգրի-Լան նկարագրում է որպես առեղծվածային, ներդաշնակ հովիտ, որը մեղմորեն ուղղորդվում է լամաիստական վանքից, որը տեղակայված է Կունլուն լեռների արևմտյան ծայրամասում։ Շանգրի-Լան  դարձել է ցանկացած երկրային դրախտի հոմանիշ, մասնավորապես առասպելական Հիմալայական ուտոպիայի` մշտապես երջանիկ երկիր, մեկուսացված աշխարհից։ Վեպում մարդիկ, ովքեր ապրում են Շանգրի-Լա քաղաքում, գրեթե անմահ են, ապրում են հարյուրամյակներ և  շատ դանդաղ են ծերանում արտաքինով։ Անունը նաև հարուցում է Արևելքի էկզոտիկիզմի պատկերները։ Որոշ հետազոտողների կարծիքով, Հիլթոնի Շանգրի-Լան համարվում է Շանբալա հորինված երկրի  գրական այլաբանությունը։ Շանգրի-Լա անունը ամենայն հավանականությամբ առաջացել է տիբեթերենից՝ "Շանգ" (Տանշիլոպից հյուսիս գտնվող Ու-Ցանգի թաղամաս )+ «ռի» (լեռ) + «լա» (լեռնանցք) = Շանգ լեռան լեռնանցք։
Հին տիբեթյան գրություններում յոթ այդպիսի վայրերի գոյության մասին հիշատակվում է որպես Նգե-Բեյյուլ Քեմբալունգ։ Քեմբալունգը մի քանի բեյուլներից մեկն է, որոնք ենթադրվում է, որ ստեղծվել են Պադմամբամբավայի կողմից IX դարում, որպես սրբավայրեր բուդդիստների համար։
Էթիմոլոգիա
"Շանգրի-Լա" արտահայտությունը, ամենայն հավանականությամբ, գալիս է Տիբեթից ཞང ་, "շուն" – ու-ցանգի շրջան, Տաշիլհունպոյից դեպի հյուսիս "+ արտանսանվում է " Ռի", "լեռ" = "շան լեռ" + Լեռնանցք, ինչը ենթադրում է, որ այդ տարածքը կոչվում է «Շան Լեռնանցք» ։
Գտնվելու վայրը
Ակադեմիական գիտնականները պսակեցին Շանգրի Լան որպես առասպել և պնդում էին, որ դա ավելի քիչ կապ ունի անհայտ վայրի հետ և ավելի շատ կապված է արևմտյան աշխարհի երևակայության հետ ։
Հին աղբյուրները նմանատիպ նկարագրություններով
Չինաստանում Ցզինի դինաստիայի բանաստեղծ Դաո Յուանմինը (մ. թ. 265-420 թթ.) իր՝ «Հեքիաթ գարնանային դեղձի ծաղկման մասին»(Չինարեն) ստեղծագործության մեջ նկարագրել է Շանգրի Լան։ Պատմում են, որ Վուլինգից մի ձկնորսհանդիպեց գեղեցիկ դեղձի պուրակի և այնտեղ հայտնաբերեց երջանիկ ու գոհ մարդկանց, ովքեր ապրում էին ամբողջությամբ կտրված արտաքին աշխարհի խնդիրներց (մ.թ.ա. 221–207) :
Ծանոթագրություններ
<references group="" responsive="1">
Կատեգորիա:Առասպելական երկրներ Կատեգորիա:Հորինվածք Կատեգորիա:Տիբեթ Կատեգորիա:Հորինված աշխարհագրություն Կատեգորիա:Դիցաբանական վայրեր Կատեգորիա:Դիցաբանություն Կատեգորիա:Չինաստան Կատեգորիա:Ասիայի աշխարհագրություն Կատեգորիա:Չինաստանի աշխարհագրություն Կատեգորիա:Գիտական ֆանտաստիկայի թեմաներ Կատեգորիա:Հորինված բնակավայրեր Կատեգորիա:Կրոն Կատեգորիա:Հորինված աշխարհներ
Ճառընտիր (866)
Ճառընտիր (866), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 866 թվի տակ։ Ստեփանոս գրիչի կողմից, ենթադրաբար՝ Փոսո վանքում։ Ստացողը եղել է Թորոսը։ Գրված է թղթի վրա, որը ունի 18,5x13 չափս։ Ձեռագիրը կազմված է 310 թերթից։ Գրված է միասյուն, բոլորգր-ով։ Պահպանակը ունի 4 էջ, գրված է՝ թղթի վրա՝ բոլորգրով։ Կազմը` կաշեպատ տախտակ դրոշմազարդ, աստառը՝ կարմիր։ Հիշատակարաններ՝ գրչի՝ 6բ, 24բ, 159ա, 192բ, 269բ, հետագայի՝ պահպանակ Բ, Դ (18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Նիժնի Սիրեզ
Նիժնի Սիրեզ (Нижний Сырьез), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 495 մարդ։
Փոխադարձ փոխարինելություն
Փոխադարձ փոխարինելություն, մեքենաների, ագրեգատների, մեխանիզմների, ապարատների և տեխնիկական այլ կոնստրուկցիաների դետալների և հանգույցների հատկություն, որի շնորհիվ դետալները կարելի է փոխարինել կամ մոնտաժել առանց լրացուցիչ մշակման՝ պահպանելով տվյալ հանգույցի, մեքենայի, մեխանիզմի կամ ամբողջ կոնստրուկցիայի աշխատանքին ներկայացվող բոլոր պահանջները։ Փոխադարձ փոխարինելության հիմքը շինվածքների չափերի և մյուս պարամետրերի թույլտվածքների ռացիոնալ համակարգն է։ Փոխադարձ փոխարինելությունը կարող է լինել լիակատար (բոլոր շինվածքների համար) և ոչ լիակատար կամ մասնակի (շինվածքներն ըստ կցորդվող չափերի և այլ պարամետրերի խմբավորելու դեպքում, խմբաքանակի սահմաններում շինվածքներն օգտագործում են առանց ընտրության)։
Բերկլի շրջան (այլ կիրառումներ)
Բերկլի շրջան, կարող է վերաբերել՝
Ասկերանի դեպքեր
Ասկերանի դեպքեր. ընդհարումներ Ասկերանի հայ բնակչության և ադրբեջանցի ագգայնամոլների միջև։ Տեղի են ունեցել 1988-ի փետրվարի 21-ին։ Հայաստանի հետ վերամիավորվելու մասին ԼՂԻՄ ժողովական պատգամավորների մարզխորհրդի 1988-ի փետրվարի 20-ի որոշումից հետո ադրբեջանցի ծայրահեղականները որոշել են մտնել Ստեփանակերտ և այնտեղ կարգ ու կանոն հաստատել»։ Ամբոխը՝ 8 հզ-ից ավելի) Աղդամի կողմից շրաժվել է դեպի Ասկերանի շրջան, ներխուժել նավթամթերքի ձեռնարկություն. գազի զրասենյակ, կոմունալ ծառայության կոմբինատ, ջարդել սարքավորումները, տրանաղուտի միջոցները. տեխնիկան ու գույքը, հրդեհել ալրաղացը և ՆԳ պետավտոտեսչության կետը։
Կատեգորիա:Լեռնային Ղարաբաղի ինքնավար մարզ Կատեգորիա:Արցախյան հակամարտություն Կատեգորիա:Հայ-ադրբեջանական զինված ընդհարումներ Կատեգորիա:Ադրբեջանի պատերազմական հանցագործություններ
(4225) Հոբարտ
(4225) Հոբարտ (Hobart), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 31-ին Ցուտոմու Հիոկիի և Նոբուհիրո Կավասատոյի կողմից Օկուտամաում ։
Միջին հեռավորությունը Արեգակից կազմում է 2,240916 ա. մ., առավելագույնը մոտենում է 1,9984 ա. մ. հեռավորության վրա և հեռանում 2,4834 ա. մ. ։ Արեգակի շուրջ մեկ ամբողջական պտույտ է կատարում 1225,28 երկրային օրվա ընթացքում, իր ուղեծրով շարժվելով միջինում 0,293809 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Ցուտոմու Հիոկիի կողմից հայտնաբերված աստերոիդներ Կատեգորիա:Նոբուհիրո Կավասատոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուրբ Ծնունդ անունով տղան
Սուրբ Ծնունդ անունով տղան, 2021 թվականին թողարկված բրիտանական ֆենտեզի ժանրի Սուրբ ծննդյան ֆիլմ, որը նկարահանվել է Ջիլ Քենանի կողմից՝ Օլ Փարքերի և Քենանի սցենարով։ Ֆիլմը հիմնված է Մեթ Հեյգի 2015 թվականի համանուն գրքի վրա։
Ֆիլմը թողարկվել է 2021 թվականի նոյեմբերի 26-ին Միացյալ Թագավորությունում, Ավստրալիայում, Նոր Զելանդիայում, Ֆրանսիայում, Գերմանիայում և Չինաստանում «StudioCanal»-ի կողմից, մինչդեռ Նեթֆլիքսը ֆիլմը թողարկել է ուրիշ օր՝ 2021 թվականի նոյեմբերի 24-ին ։ Ֆիլմը արժանացել է դրական արձագանքների քննադատների կողմից։
Սյուժե
Սուրբ Ծննդյան նախօրեին Անդրեան, Մոփեթը և Պատրիկը, որոնց մայրը վերջերս մահացել է, իսկ հայրը շտապ մեկնում է աշխատանքի կարևոր գործով, մնում են մորաքույր Ռութի խնամքի տակ։ Վերջինս մի տարեց կին էր, ով փորձում է զբաղեցնել երեխաներին՝ պատմելով Սուրբ Ծննդյան հեքիաթ։